7. TRANZISTOARE CU EFECT DE CÂMP CU GRILĂ IZOLATĂ (TEC-MOS)

Până în 1970, când a apărut tehnologia de realizare a tranzistoarelor MOS de mare putere,  tranzistoarele cu efect de câmp realizate abia puteau comanda curenţi de câteva zeci de mA la tensiuni de zeci de volţi. Aceste noi tranzistoare sunt capabile să opereze la tensiuni de ordinul a 1000 V şi să vehiculeze curenţi medii de până la 70 A; pentru durate scurte, ele pot conduce curenţi de până la 280 A (curenţi de vârf). În plus, tranzistoarele MOS de putere sunt mult mai stabile termic decât corespondentele lor bipolare, la acelaşi tip de capsulă putând opera la puteri disipate mai mari.


Tranzistoarele TEC-MOS sunt dispozitive electronice cu trei terminale active: poarta G (de la Gate - în limba engleză) , Drena D şi Sursa S. În plus, ele mai au un terminal numit substrat Ss, care este legat la stratul pe care a fost realizat tranzistorul, care trebuie menţinut la cel mai coborât (sau ridicat, după tipul tranzistorului) potenţial din circuit.

Principala diferenţă între acest tip de tranzistor şi tranzistoarele cu grilă joncţiune o constituie faptul că de această dată grila tranzistorului este izolată de canal printr-un strat de oxid.


Stratul de oxid izolator fiind foarte subţire există pericolul străpungerii acestuia prin descărcare electrostatică de către sarcina electrică acumulată în mod nedorit (operator sau echipamentul care îl manipulează). Fabricantul prevede, de regulă, circuite complexe pe fiecare terminal care limitează valoarea maximă a tensiunii electrostatice pe terminalul respectiv. În cazul tranzistorului MOS prezenţa circuitelor de protecţie micşorează rezistenţa de intrare. În unele situaţii baza nu este conectată electric la sursa tranzistorului. Acest electrod trebuie astfel polarizat încât întotdeauna joncţiunea canal-substrat să fie invers polarizată. În consecinţă, în cazul tranzistoarelor cu canal n baza trebuie conectată la cel mai scăzut potenţial din circuit respectiv, în cazul tranzistoarelor cu canal p, baza trebuie conectată la cel mai ridicat potenţial.

La tranzistoarele TEC-MOS (Metal Oxid Semiconductor) poarta este izolată prin intermediul unui strat de oxid de siliciu şi curentul de poartă este de ordinul zecilor de picoamperi.


Ţinând cont de modul de funcţionare tranzistoarele TEC-MOS sunt de 2 feluri:

· cu canal iniţial, caz în care canalul superficial este întotdeauna prezent fiind realizat prin mijloace tehnologice;
· cu canal indus, situaţie în care canalul apare în condiţiile în care tranzistorul este polarizat corespunzător (sunt cele mai folosite tipuri de tranzistoare).
După tipul joncţiunii pot fi:

· cu canal n (NMOS) 
· cu canal p (PMOS), 

Dintre acestea cea mai largă utilizare o au cele de tip n constatându-se că realizează performanţe mult mai bune. Modul lor de comandă este asemănător cu acela al tranzistoarelor bipolare NPN.


Simbolurile prin care se reprezintă aceste tranzistoare (cu canal iniţial şi cu canal indus) sunt prezentate în Fig.7.1.

Fig.7.1. Simbolurile tranzistoarelor TEC-MOS. a) cu canal iniţial; b) cu canal indus.

În figura 4.4 este prezentat simbolul tranzistorului „TEC-MOS cu canal N indus”. Notaţiile au următoarele semnificaţiile:
· S = Sursă
· D = Drenă
· Ss = Substrat
· G = Grilă (Poartă)

Fig.7.2. Simbolurile tranzistoarelor TEC-MOS. a) cu canal iniţial; b) cu canal indus.

7.1. Principiu de funcţionarea TEC-MOS.


Funcţionarea tranzistorului se bazează pe controlul conductanţei electrice a canalului între drenă şi sursă, control efectuat prin tensiunea poartă-sursă.


În afara terminalelor "active" (poarta, sursa şi drena), tranzistoarele TEC-MOS mai au un al patrulea terminal, legat la substratul pe care a fost construit tranzistorul. Între canal şi substrat există o joncţiune semiconductoare, reprezentată pe simboluri prin săgeata desenată pe terminalul substratului. Sensul săgeţii arată sensul în care această joncţiune conduce; joncţiunea trebuie însă menţinută întotdeauna invers polarizată, altfel ar compromite funcţionarea tranzistorului. Pentru ca această joncţiune să fie blocată în orice moment, pentru un tranzistor cu canal n substratul trebuie să fie legat la cel mai coborât potenţial din circuit si se precizează cea mai utilizată conexiune ca fiind acea „cu sursa comună” asemănătoare conexiunii „emitor comun” specific tranzistoarelor bipolare.
7.1.1. TEC-MOS cu canal iniţial


În cazul acestui tip de tranzistor canalul superficial între sursă şi drenă prin care se realizează conducţia de curent între cei doi electrozi, este realizat tehnologic (şi nu indus).

Fig.7.3. Schemă de alimentare TEC-MOS cu canal iniţial.


Deoarece canalul este realizat din acelaşi tip se semiconductor ca şi sursa şi drena, rezultă că pentru o tensiune uGS=0 tranzistorul este deschis. De aici apare şi simbolizarea tranzistorului cu o linie continuă între drenă şi sursă.

Pentru uGS=0 canalul împreună cu substratul reprezintă o joncţiune p-n polarizată invers. În consecinţă, apare o regiune de trecere care pătrunde mai adânc în semiconductorul mai puţin dopat (p) lipsită de purtători mobili de sarcină şi care izolează astfel canalul de substrat.


Şi de această dată, tranzistorul nu prezintă caracteristica de intrare. Pe măsură ce creşte (uDS) se extinde regiunea de sarcină spaţială dar fără efect asupra conducţie canalului care, spre deosebire de TEC-J este un canal superficial şi nu unul de volum. În schimb, apariţia câmpului electric E sărăceşte canalul de purtători mobili de sarcină şi prin urmare scade conducţia în canal până când aceasta se optimizează.


Spre deosebire de TEC-J cu canal n,  uGS poate avea orice polaritatea. O tensiune de grilă pozitivă va conduce la îmbogăţirea cu electroni a canalului şi deci la o mai bună conductibilitate, în timp ce o tensiune negativă va sărăci canalul în purtători mobili de sarcină.

7.1.2. TEC-MOS cu canal indus.

La acest tip de tranzistor canalul este format prin apariţia stratului de inversie la suprafaţa substratului. 

Fig.7.4. Schemă de alimentare TEC-MOS cu canal indus.


La o tensiune uGS=0 tranzistorul este blocat, ceea ce înseamnă că indiferent de valoarea tensiunii dintre drenă şi sursă curentul prin tranzistor va fi nul. Din acest motiv la simbolizarea tranzistorului se utilizează linia întreruptă între drenă şi sursă.


Canalul n se formează la suprafaţa substratului dacă alimentăm tranzistorul între grilă şi sursă cu o tensiune uGS=UP, unde UP este tensiunea de prag a tranzistorului. Curentul de drenă se modifică în funcţie de uDS similar cu situaţia de la MOS cu canal iniţial. Canalul se strangulează pentru uGD=UP. De aici rezultă ca strangularea canalului apare pentru uDS= uGS-UP.
7.2. Caracteristicile grafice ale TEC-MOS.

7.2.1. Caracteristicile de ieşire.


Pentru evidenţierea funcţionării TEC-J se porneşte de la trasarea caracteristicii de ieşire din Fig.6.4.

a) TEC-MOS cu canal iniţial



b) TEC-MOS cu canal indus
Fig.7.5. Caracteristica de ieşire pentru TEC-MOS.

Caracteristicile de ieşire prezintă două zone de funcţionare:
· zonă liniară, în care pentru o tensiune UGS impusă, curentul de drenă ID creşte la creşterea tensiunii aplicate canalului UDS;
· zonă de saturaţie, în care pentru o tensiune UGS impusă, curentul de drenă ID nu se modifică la creşterea tensiunii aplicate canalului UDS.

În zona de saturaţie curentul de drenă nu se schimbă prin modificarea UDS ci numai prin modificarea potenţialului grilei UGS. Această dependenţă este exprimată astfel

Unde:

IDSS – curentul de saturaţie, 

Β – coeficient specific tranzistorului cu dimensiunea 

m=2 coeficient teoretic are valoarea specificată.


În zona liniară a caracteristicilor statice curentul de drenă ID , pentru o tensiune aplicată grilei constantă (UGS = constant), se modifică liniar cu tensiunea UDS, ceea ce înseamnă că dispozitivul între drenă şi sursă se comportă ca o rezistenţă. Curentul de drenă respectă relaţia lege lui Ohm pentru rezistenţe.

unde G este conductanţa canalului (drenei).


Valoarea rezistenţei ohmice echivalente depinde de tensiunea aplicată pe poartă; avem o regiune de rezistenţă controlată. Un rezistor adevărat este însă un dispozitiv simetric: bornele sale pot fi inversate şi comportarea sa rămâne aceeaşi. În consecinţă, pentru a putea înlocui un rezistor, tranzistorul ar trebui să-şi extindă comportarea liniară a caracteristicii şi la tensiuni negative. Pentru tensiuni drenă sursă mici în valoare absolută, aşa se şi întâmplă, după cum se poate constata pe Fig.7.5.

În această regiune, tranzistorul este echivalent cu un rezistor de rezistenţă

controlată de tensiunea aplicată pe poartă. Cum parametrul 

 nu este dat explicit în foile de catalog, este mult mai util să scriem relaţia precedentă în funcţie de rezistenţa RDS0 obţinută la o valoare particulară UGS0 a tensiunii poartă-sursă

          Într-a doua regiune, tranzistorul se comportă cu totul altfel: la valori UDS mari, curentul încetează practic să mai depindă de tensiunea drenă-sursă, ieşirea comportându-se ca o sursă de curent controlată de tensiunea de poartă. Se observă aici saturaţia curentului de drenă în raport cu tensiunea drenă-sursă.

În regiunea de sursă de curent controlată, se poate ridica caracteristica de transfer şi se poate defini transconductanţa. Cu tranzistorul în acest regim de funcţionare se pot realiza amplificatoare (pentru că ID nu este saturat în raport cu mărimea de intrare UGS ci, din contră, este controlat practic numai de aceasta).


Este foarte important să cunoaştem limita aproximativă între cele două regiuni de funcţionare. Astfel, pentru o tensiune poartă-sursă fixată, frontiera între regiunea de rezistor controlat şi aceea de sursă de curent controlată este la o valoare a tensiunii drenă-sursă egală cu comanda porţii 

7.2.2. Caracteristica de transfer.

Această caracteristică prezintă utilitate practică numai pentru regiunea pentodă, regiune în care funcţionează tranzistorul atunci când este utilizat ca amplificator. Deoarece în regiunea pentodă ID nu se modifică practic cu UDS, va exista o singură caracteristică de transfer a tranzistorului. Această caracteristică este prezentată în Fig.6.5.

a) TEC-MOS cu canal iniţial



b) TEC-MOS cu canal indus
Fig.7.6. Caracteristica de ieşire pentru TEC-MOS.


Pentru tensiuni UDS suficient de mari, caracteristica de transfer arată ca în Fig.6. Cu tensiune între poartă si sursă mai mică decât UP, nu există curent de drenă; la aplicarea unei tensiuni care depăşeşte valoarea UP, apare o dependenţă între valoarea curentului şi tensiunea pe poartă. 
Dacă tensiunea poartă-sursă UGS depăşeşte tensiunea de prag UP, curentul depinde parabolic de UGS.
7.3. Efectul polarizării substratului.

Până în prezent s-a considerat că sursa şi substratul se află la acelaşi potenţial. Dacă potenţialul substratului este diferit de 0, atunci acest potenţial trebuie să polarizeze invers joncţiunea sursă-substrat. Rezultă că potenţialul substratului, în cazul nMOS, trebuie să fie mai mic decât cel al sursei iar în cazul pMOS trebuie să fie mai mare decât potenţialul sursei.

Dacă sursa nMOS este conectată la masă atunci substratul trebuie să fie legat la un potenţial negativ sau tensiunea sursă-substrat să fie totdeauna pozitivă, USB>0. La pMOS, asemănător, trebuie USB<0.

Efectul polarizării substratului cu USB>0  în cazul tranzistorului nMOS cu canal indus constă în creşterea valorii tensiunii de prag (creştere spre valori pozitive). Efectul polarizării substratului cu USB<0 în cazul tranzistorului pMOS cu canal indus constă în creşterea, în modul, a valorii tensiunii de prag (creştere spre valori negative).

